मुंबई: बॉक्स ऑफिस पर दमदार कमाई करने वाली फिल्म 'संजू' के निर्देशक राजकुमार हिरानी ने हाल ही में फिल्म को लेकर एक बड़ा खुलासा किया है। हिरानी ने बताया कि फिल्म 'संजू' में वास्तविक कहानी से इतर भी अतिरिक्त हिस्सा जोड़ा गया था। संजय दत्त के प्रति फैली नफरत की भावना को सहानुभूति में बदलने के उद्देश्य से ऐसा किया गया था। एक रिपोर्ट के मुताबिक फिल्म के शुरुआती एडिटेड वर्जन को वास्तविक कहानी के अनुसार जैसा का तैसा रखा गया था, लेकिन उसे लोगों ने पसंद नहीं किया। तब राजकुमार को यह महसूस हुआ कि संजू कहानी का नायक है और हमें उसके प्रति सहानुभूति रखनी होगी। निर्देशक ने बताया कि इसके बाद फिल्म में कुछ हिस्से जोड़े गए थे जो इसके शुरुआती एडिटेड वर्जन में नहीं थे।